Το **Voice over IP** ή **VoIP** ή τηλεφωνία μέσω διαδικτύου (ελληνιστί **ΦεΔΠ,** δηλαδή "Φωνή επί διαδικτυακού πρωτοκόλλου), χαρακτηρίζει μια ομάδα πρωτοκόλλων-τεχνολογιών (H.323, SIP), η οποία προσφέρει φωνητική συνομιλία σε πραγματικό χρόνο με σχετικά καλή ποιότητα πλέον και στην ουσία χωρίς κόστος. Οι συνομιλίες αυτές παραδοσιακά γίνονταν αποκλειστικά μέσω PC που ήταν συνδεδεμένο με το Διαδίκτυο (Internet) και διέθετε μικρόφωνο, ακουστικά και το κατάλληλο λογισμικό. Η κλήση κατέληγε σε ένα άλλο, ανάλογα εξοπλισμένο, PC χωρίς να υπάρχει κάποια επιπλέον χρέωση, εκτός από αυτή της πρόσβασης στο Διαδίκτυο, αφού στη συγκεκριμένη επικοινωνία δεν μεσολαβεί κάποιος παραδοσιακός φορέας τηλεπικοινωνιών (π.χ. ΟΤΕ) παρά μόνο το Διαδίκτυο.

Τον τελευταίο καιρό έχουν εμφανιστεί οι λεγόμενοι εναλλακτικοί (ιντερνετικοί) τηλεπικοινωνιακοί φορείς, οι οποίοι προσφέρουν προώθηση των κλήσεων VoIP σε σταθερά δίκτυα τηλεπικοινωνιών σε εξαιρετικά χαμηλό κόστος. Υπάρχει επίσης η δυνατότητα της προώθηση των κλήσεων από δίκτυα σταθερής η κινητής τηλεφωνίας προς δίκτυα voip αποκτώντας πραγματικό αριθμό σταθερού τηλεφώνου. Για παράδειγμα ο χρήστης μπορεί να αγοράσει τηλεφωνικό αριθμό από κάποια γεωγραφική περιοχή της Ελλάδας μέσω κάποιας εταιρίας (π.χ **Yuboto-Telephony**, Viva), να εγκαταστήσει ειδικό λογισμικό voip στο κινητό του / tablet / Laptop του και να ταξιδεύει σε όλο τον κόσμο αλλά να δέχεται κλήσεις σε σταθερό αριθμό τηλεφώνου μέσω του διαδικτύου στην φορητή συσκευή του. Μερικοί εξ αυτών έχουν παρουσιάσει και ειδικές τηλεφωνικές συσκευές USB VoIP, οι οποίες συνεργάζονται με το αντίστοιχο λογισμικό στον Η/Υ και καθιστούν τις κλήσεις μέσω Διαδικτύου σαφώς πιο λειτουργικές. Υπάρχουν για παράδειγμα, το δικτυακό τηλέφωνο Taichi , το Cyberphonek , η υπηρεσία FWD , το e-Voice της HOL  ή το Voice@net του ΟΤΕnet. Σε αυτές τις περιπτώσεις ο χρήστης αγοράζει χρόνο ομιλίας, μέσω πιστωτικής κάρτας, για παράδειγμα, και τον χρησιμοποιεί κατά βούληση.

Μέσα στο 2009 έκαναν την εμφάνιση τους και οι πρώτες ελληνικές εταιρείες που παρέχουν ελληνικά νούμερα για χρήση με VoIP υπηρεσίες. Παραδείγματα τέτοιων εταιρειών είναι η IPVoice, Viva Services, η **Yuboto-Telephony**, η Omnivoice , η Inter Telecom  ,η Modulus  Αρχειοθετήθηκε 2011-09-26 στο Wayback Machine. η Smart-Voip  η Future Solution και ή Voiceland

Τηλεφωνικοί Αριθμοί για χρήση VoIP
----------------------------------

Κύριο λήμμα: Προσωπικοί αριθμοί
Εκτός από ελληνικούς αριθμούς με γεωγραφικό προορισμό, υπάρχει και ειδική σειρά ελληνικών αριθμών που προορίζονται ειδικά για χρήση VoIP και δεν έχουν γεωγραφικό περιορισμό (μπορούν να κληθούν από οπουδήποτε). Τα νούμερα αυτά ξεκινάνε από 70 και κάποιοι τηλεπικοινωνιακοί πάροχοι έχουν ξεκινήσει να τα διαθέτουν (π.χ. Viva Services, η **Yuboto-Telephony**(με την νέα αριθμοσειρά 7003000XXX), CitiVoice  Αρχειοθετήθηκε 2018-03-21 στο Wayback Machine. Inter Telecom , Voiceland)

Χρήση συσκευών DECT
-------------------

Τον τελευταίο καιρό η υπηρεσία αυτή, έχει ξεφύγει από τους περιορισμούς των Η/Υ και έχει κάνει κάποια περαιτέρω βήματα. To VoIP δεν περιορίζει τους χρήστες σε χρήση ακουστικών και μικροφώνου μέσω Η/Υ, αλλά μπορεί να λειτουργήσει και με DECT συσκευές (Siemens Gigaset C470IP, A580IP, Snom M3, Snom M9 κλπ). Αυτές οι συσκευές συνδέονται απευθείας στον ADSL router, και η ρύθμιση τους γίνεται από ειδικό web interface που έχουν αυτές οι συσκευές από έναν απλό web browser. Με αυτή την υλοποίηση η υπηρεσία έγινε πιο εύχρηστη και κατά συνέπεια περισσότερο δημοφιλής (ακόμη και σε εταιρικό επίπεδο).

Τηλεφωνικά κέντρα VoIP
----------------------

Το πρότυπο VoIP για τα τηλεφωνικά κέντρα είναι το SIP (Session Initiate Protocol) που έχει πολλές υλοποιήσεις από διάφορους κατασκευαστές τηλεφώνων και άλλων συσκευών. Χρησιμοποιείται και στα τηλεφωνικά κέντρα τύπου Asterisk μαζί με το ΙΑΧ2 (Inter Asterisk Exchange).

Λύσεις με τηλεφωνικά κέντρα (PBX - Private Box eXchange) που χρησιμοποιούν VoIP είναι το Asterisk. Με αυτά μπορούμε να διαχειριζόμαστε σε τοπικά δίκτυα τις κλήσεις μας και έτσι να έχουμε μικρότερο κόστος τηλεφωνημάτων ή και δωρεάν εφόσον τα κέντρα αυτά επικοινωνούν μεταξύ τους.

Πολλά VoIP τηλεφωνικά κέντρα στηρίζονται σε συστήματα ανοιχτού κώδικα βασισμένα πάνω στο Asterisk. Από τα πιο γνωστά είναι το FreePBX, το Elastix (το οποίο εξαγοράστηκε από την 3CX) και το Issabel το οποίο στηρίχτηκε πάνω στην τελευταία ανοιχτή έκδοση του Elastix.

Εταιρείες που προσφέρουν δικά τους VoIP τηλεφωνικά κέντρα, στηρίζονται πάνω στα προαναφερόμενα συστήματα του Asterisk. Οι κύριες διαφορές τους βρίσκονται συνήθως στις ρυθμίσεις παραμετροποίησης, στην ασφάλεια που προσφέρουν ενάντια σε απειλές από κακόβουλες επιθέσεις και τέλος σε ειδικές βελτιώσεις του κώδικα για υποστήριξη επιπλέον δυνατοτήτων. Παραδείγματα τέτοιων εταιρειών είναι η Primesoft

Είναι σημαντικό να αναφερθεί ότι ένα VoIP τηλεφωνικό κέντρο δεν υποστηρίζει αποκλειστικά μόνο τηλεφωνικές γραμμές από VoIP τηλεφωνικούς παρόχους. Με την χρήση ειδικών καρτών ή gateways, μπορείτε να συνδέσετε και να αξιοποιήσετε τις γραμμές και των παραδοσιακών φορέων τηλεπικοινωνιών (π.χ. ΟΤΕ, Wind, Forthnet). Με αυτό το τρόπο θα μπορείτε να κάνετε χρήση και του πακέτου ομιλίας που σας προσφέρει ο εκάστοτε πάροχος με δωρεάν ώρες ομιλίας.

Άλλες Εφαρμογές VoIP
--------------------

Ένα άλλο κομμάτι εφαρμογών VoIP αναφέρεται αποκλειστικά σε χρήση στο διαδίκτυο. Δηλαδή οι κλήσεις γίνονται μόνον από PC σε PC, όπου κάποιο από αυτά αναλαμβάνει το ρόλο του εξυπηρετητή (server), ενώ τα υπόλοιπα είναι σε κατάσταση πελάτη (client). Τέτοιες εφαρμογές είναι το TeamSpeak , το RogerWilco , το Tox  (του οποίου η σύνδεση μεταξύ των χρηστών είναι κρυπτογραφημένη) και αρκετές άλλες. Σε αυτές, οι κλήσεις δεν περνάνε μέσα από τον server κάποιου επίσημου φορέα, αλλά μέσα από τον εκάστοτε τοπικό server του δικτύου (PC). Φυσικά αυτές οι κλήσεις είναι χωρίς χρέωση και περιορίζονται στο τοπικό δίκτυο (στους Η/Υ που συνδέονται στον server). 

Υπηρεσίες voip χρησιμοποιούνται ευρέως από εταιρείες call center (λόγω του χαμηλού κόστους) αλλά και από εταιρείες και ιδιώτες που βρίσκονται σε διαφορετικό γεωγραφικό προορισμό. Για παράδειγμα, τα περισσότερα call center μεγάλων εταιρειών έχουν σταθερούς αριθμούς τηλεφώνου με γεωγραφικό προορισμό εντός Ελλάδας αλλά η τοποθεσίας του τηλεφωνικού κέντρου μπορεί να βρίσκεται σε μία χώρα του εξωτερικού.

Παραπομπές
----------

1. ↑  «Πώς η VoIP μειώνει τα κόστη συμβατικής τηλεφωνίας;». *Voiceland*. 5 Απριλίου 2021. Ανακτήθηκε στις 12 Απριλίου 2021.
2. ↑  «VoIP Τηλεφωνικό κέντρο - Τι είναι & πόσο κοστίζει;». *Voiceland*. 21 Ιουλίου 2020. Αρχειοθετήθηκε από το πρωτότυπο στις 12 Απριλίου 2021. Ανακτήθηκε στις 12 Απριλίου 2021.
3. ↑  «Πώς θα διαλέξετε Cloud Τηλεφωνικό Κέντρο για την επιχείρησή σας;». *Voiceland*. 5 Οκτωβρίου 2020. Αρχειοθετήθηκε από το πρωτότυπο στις 12 Απριλίου 2021. Ανακτήθηκε στις 12 Απριλίου 2021.
4. ↑  «VoIP - Όλα όσα θέλετε να μάθετε για την VoIP τηλεφωνία αλλά φοβάστε να ρωτήσετε». *www.yuboto-telephony.gr*. Ανακτήθηκε στις 15 Μαΐου 2021.
5. ↑  «IPVoice | VoIP Υπηρεσίες, VoIP Τηλεφωνικά κέντρα, VoIP τηλεφωνικές συσκευές». *www.ipvoice.gr*. Ανακτήθηκε στις 4 Δεκεμβρίου 2020. [*νεκρός σύνδεσμος*]
6. ↑  «Smart VoIP | VoIP Τηλεφωνια - Τηλεφωνικα Κεντρα». *Smart VoIP*. Ανακτήθηκε στις 1 Ιουλίου 2018.
7. ↑  «Τηλεφωνικό Κέντρο στο Cloud - Virtual PBX Yuboto». *www.yuboto.gr*. Ανακτήθηκε στις 18 Μαΐου 2021.
8. ↑  «Τηλεφωνικά Κέντρα VoIP - Όσα χρειάζεται να γνωρίζετε | Yuboto-Telephony». *www.yuboto-telephony.gr*. Ανακτήθηκε στις 11 Απριλίου 2022.
9. ↑  «VoIP Τηλεφωνικά Κέντρα - Ελάτε στην εποχή του 2020». *Primesoft*. Ανακτήθηκε στις 28 Δεκεμβρίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **VoIP** |

* Αρχειοθετήθηκε 2022-05-16 στο Wayback Machine.
* Voice Over IP Reference Page
* Voice over IP (VoIP) τεχνολογίες και software στο forum του www.adslgr.com
* Portal με τα νέα του Voice over IP (VoIP) στα Ελληνικά

*Το άρθρο βασίζεται στο κείμενο Voip[*νεκρός σύνδεσμος*] που δημοσιεύτηκε στο wiki του Heraklion Wireless (ιστορικό[*νεκρός σύνδεσμος*]).*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh98004350
* GND: 4770362-3
* NDL: 00959468
* BNE: XX545253

 |

 |